يا مولانا انا مش لاقي حد من الصالحين ليس عندي صالحين كفاية بيقول لك تعال ايه رأيك اصنع لك بيئة اربع خمس بيئات كده عملي بقى عملي احنا اتكلمنا ان احنا الكلام ده بنتدارسه للتطبيق والتنفيذ. تعال اصنع لك
اربع او خمس بيئات مرة واحدة لو انت صادق فعلا لو انت صادق لو انت فعلا تريد ان تدخل الجنة لو انت فعلا اه اه متجه الى الله سبحانه وتعالى لو انت فعلا مش بتكذب مش بتدعي هدي لك اربع او خمس بيئات تستطيع بها ان تصل
الله سبحانه وتعالى بمجموعة صالحة اول بيئة منهم بيئة متصنعة مصنوعة يعني ايه مصنوعة؟ يعني افتراضية. مش حقيقية. ما بتقابلوش ما بتشوفوش بس بتستحضره. ازاي ان تقرأ عنه اقرأ عن الصالحين
مسلا ان تستمع مش عندكم سيديهات والديفيهات كستات والتلفزيونات والراديوهات ومواقع النت واليوتيوب واللي واللي طب كل قد ايه؟ لا ده مش كل قد ايه؟ ده كل يوم مرتين كل يوم مرة. كل يوم تلات مرات على طول عايش معي
عايز مين ده؟ خمس حاجات دي غير الخمس بيئات ده دي كل ده بيئة واحدة منهم انني اقرأ عن النبي عليه الصلاة والسلام اعايشه تماما تماما وعيشوا كيف كان صاحبا لاصحابه
مين كانوا اصحابه مين مين زملائه؟ مين اصحابه مين اللي كان بيتاجر معهم؟ مين كان بيلعب مع مين؟ وهو صغير صلى الله عليه وسلم كان بيتاجر مع مين؟ بيسافر مع مين؟ بيدردش مع مين
زوجا ابا صاحبا بعد النبوة تاجرا كان بينام ازاي كان بياكل ايه؟ كان بيحب ياكل ايه كان بيلبس ايه ايه الحاجة اللي لما البسها البسها مرة واحدة وراح باعتها لصاحبها وقال له هات لي بدالها كزا وبلاش دي
ايه الموضوع اتكلم قال ايه؟ كان بيضحك ازاي لما اصحابه كانوا بيقعدوا معه يرغوا ويدردشوا وياخدوه ويدوا وهو قاعد كان بيخش معه ولا يقول لهم بس ولا بيسمعهم ولا ايه
يعيش النبي اعيشه تتمثل وبلاش الهيام ده الله يخليك. بلاش الهيام. افهموا كويس. زاكروا. يعني عيش بيئة النبي عليه الصلاة. عش مع الصالحين. عش معهم ده بيفكر ازاي؟ يعني ده عبارة عن ايه؟ يعني عثمان ابن عفان ده بيقولوا عليه كان محبوب جدا جدا الناس يمشي في الشارع كده قلوب تترمى تحت رجليه
مفروش تحت رجليه قلوب. ليه كان بيعمل ايه عثمان؟ جعفر بن ابي طالب ده اللي بيقوله ان ما حصلش ده ما حصلش من الكبار عبدالله بن عمر ده كان بعظمة زي عظمة عمر ابن الخطاب كده انتم بس مش فاهمينه انتم فاهمينه الراجل الدرويش الطيب كده ده عمر عبدالله بن عمر لما تقرا عنه
انا اعتقد ما تقدرش تاخد شهرين تلاتة ما انتش عارف تجاوزه عش مع الصالحين. والصالحين مش صحابة بس انت لو عايشت لقمان في القرآن ما تعرفش تخرج منه بسهولة لو عايشت اللي عملوه مش عارف مين ما تعرفش والصالحين منهم التابعين
مش الصحابة بس الصحابة والتابعين وفي بعضهم وفي من العلماء المحدثين انت تعيش حياة الصالحين كما عشت حياة النبي عليه الصلاة والسلام وتعيش ايضا حياة التالتة بقى نعيش ايضا مع
حوادث الاخرة هيحصل ايه في الاخرة؟ هيحصل ايه في الاخرة اللي عمل ايه هيحصل له ايه؟ وتذكروا ايها الاخوة كما كما بينت لحضراتكم الفكرة كلها تكمن في ابدال بيئة القلب
اصل القلب ده ممكن يتعلم ايه اولا ممكن القلب يلتقط من هنا مثلا حب الانتقام بس قعد مع ناس لقاهم يعني ملح على نار لكن يلتقط من هنا حاجة تانية مش للانتقام خالص يمكن يطلعوا طيبين
بس يلتقط منهم المادية المفرطة مادية ايمانه بالغيب تعويله على رب العالمين من عدم تقريبا مادي جدا الاخذ بالاسباب وبس ولا يقول يا رب ابدا وجايز ياخد من التالت ده حاجة تانية انه لا يهمه المادة
ولا يهمه الانتقام ولا اي شيء. بس يهمه ان التاني ما يتميزش عليه. بس ان شاء الله يبقى هو شحات وانا شحات. بس ما يبقاش بيشحت على ولا في الميدان وانا بشحت جوة الشارع
جايز يلقط من ده حاجة مختلفة. انا بقول لك امراض القلب متنوعة بصورة بحيس ان ممكن مسلا اه كل اللي هو عايزه مثلا التميز انك ما تخلش بتميزي انت طول ما انت عايش في بيئة لا تهدي الى الخير
انت مش هتهدى الى الخير وبالتالي انت بتصنع بيئة احنا ذكرنا انا ذكرت لحضراتكم الان انه فيه بيئة انت تعايش النبي عليه الصلاة والسلام لتمتلئ به. خلاص دي خلصناها ثم ذكرت لك ان تعايش الصالحين. انا بقول لك في شخصيات زي مسلا عبدالله بن عمر فعلا تعيش مع عبدالله بن عمر تحس انك مش قادر تسيبه خلاص
وتفاجأ بانه كان رجلا كبيرا من كبار هذه الامة لدرجة ان سيدنا عمر نفسه كان عنده استعداد انه يدخل عبد الله ابن عمر في السبعة اللي هيعهد اليهم بالخلافة. لكن قال كفاية واحد من ال الخطاب بس خلاه يدخل معهم في الشورى بقوا الستة المرشحين ومعهم عبدالله بن عمر. يبقى عمر ابن
كان يؤمن برجاحة عقله قد ايه انت محتاج تعايش الصالحين فتبتدي يعني تمتلئ بهم وتلاقي نفسك بتتكلم بقى زي ايه؟ بدل ما تقول ايه شفت آآ هاني عمل ايه امبارح
هتلاقي نفسك ايه بتقول ايه شفت عبدالله بن عمر عمل ايه لما حصل الشيء الفلاني هو ده ابدال البيئة. وانا والله يا اخواني اشهد الله سبحانه وتعالى ان انا شخصيا ورحم الله ابي رحمة واسعة
نشأت في البيت هكذا ان ابي مع ضيوفه يتكلم عن هذه الشخصيات كما لو كان يتكلم عن شخصيات المجتمع اللي هو بيعيش فيه من اي مدخل يقول له شفت اهو اهو حتى
حتى الراجل صاحب الجنتين في سورة الكهف لما دخل مع التاني وقال له كزا كان يقصد الشيء الفلاني. يقول له ما هو ده بيتكلموا عن شخصيات حية. فحيا هذه الشخصيات فانت تعايش الصالحين
هذا ما يهدينا اليه ديننا. هذا ما يهدينا اليه ربنا. هذا هو الهدى الذي يهدينا اليه هذا مواقف الآخرة ما هو انا في الاخرة دي مليان مواقف ده فيه مواقف الشفاعة دي
انا ما بقتش مصدق نفسي عندما قرأت مواقف الشفاعة فوجئت بان كل عمل من الاعمال الصالحة قد يكون له شفاعة لانه اللي ورد في النصوص ان في مسلا عشرة خمستاشر عشرين تلاتين عمل لهم شفاعات خاصة بهم
يبدو والله اعلم ان كل عمل صالح يعني انا بشرب بايدي اليمين يبدو ان التيامن له شفاعة. والله اعلم انا انقزت واحد من مشكلة يبدو ان هذا الانقاذ له شفاعة. انا سترت مسلما هذا الستر يبدو ان له شفاعة. امرأة محجبة سترت اه اه يعني اه
آآ عوراتها عن اعين الناس شفاعة القرآن يشفع. الصيام يشفع فلما بدأت وعايش مواقف لدرجة ان واحد وهذا الكلام ورد وانتم تعرفون الحديث ان واحد امر به ان يذهب الى النار. ان يذهب به الى النار
فجاءت عمله كذا هذا عمل محدد واخذه استنقذه من الملك الموكل به ان يذهب به الى النار وادخله الى الجنة فتشت في الحديث ده بحديث صحيح يا جماعة ايه الحكاية
ساعة الاعمال الصالحة عيش الانسان يبقى ماشي في الدنيا ماشي كده على الارض ماشي في الشارع شارع الجيزة اهو ماشي اهو ماشي في شارع النزهة ماشي في شارع مش عارف ايه ماشي
وهو يسير في الشارع اللي في زهنه ايه اللي حصل في ذهنه؟ حصل حالة من حالات المعايشة لبيئة مختلفة. يعيش عيشة اهل الجنة. الله! هي دي بقى البيئة انه اصبح يعيش عيشة اهل الايمان عيشة اهل الجنة عيشة الناجين عيشة من امر بهم الى النعيم
ما هو مش شايف اللي حواليه هو اصبح شايف مين؟ شايف الناس دول دول اهله دول ناسه دول هذه بيئته. هو دول اللي بيتشبه بهم ده غفر لفلان واقتص من فلان وانتصر من فلان وعفا عن فلان بقى فاهم ولو مش فاهم بيروح يسأل الشيخ
ما بيقولوش انا ابن عمي عمل في كزا وجاري كزا لأ بيقول له هو لما سيدنا خباب ابن الارت عمل كذا وسيدنا بلال رد عليه قال كذا ده معناه ايه
حياة مختلفة العنصر الرابع اللي تعايشه بالقراءة والاستماع وغيره قضايا الاسلام قضايا الاسلام انا نزلت جبت احسن اكل واحسن شرب ورحت البيت وجبت فيلم حطيته في المش عارف ايه. واشتغل فيلم وقعدت ليلة جميلة وكل حاجة
وانا مش واخد بالي انه في هذا الوقت حرم اللي هو يعني التعبير الصحيح مسجد الخليل ابراهيم خليل الله خليل الرحمن سيدنا ابراهيم الصهاينة قسموه ونصه. انتم عارفين ده ولا لأ؟ منذ سنين طويلة دلوقتي
زادت عن عشر سنين. الصهاينة خدوا نص المسجد خلوه مصلى لليهود المدنسين. المدنسين الصهاينة الموجودين هناك بديانتهم اليهودية المنحرفة. اللي فيها تحريف للتوراة اللي فيها اللي فيها اللي فيها اللي فيها خروج عن كذا. خدوا نص الجامع واحنا عايشين ولا كأن في حاجة حاصلة
والدي ولد وعاش ومات والدك ولد وعاش ومات وجدك ولد وعاش ومات وفي مسلم بيقول لا اله الا الله محمد رسول الله في روسيا كان ممنوع يشوف مصحف ولا يسمع اذان ولا يصلي ولا عاش حياته ما يعرفش يعني ايه مصحف. وما يعرفش يعني ايه وشفتهم لما سقط الاتحاد
شفتوهم في المسجد الحرام بيقول على صلاة الفجر الفرس صلاة وعلى صلاة الضهر السكن يعني الصلاة الاولى والصلاة التانية مش مش حافز اسماء. قلت له انت حافز اسماء الصلوات؟ قال لي لا يعني قل الاولى التانية التالتة
الرابعة الخامسة مجرد يقول ظهر عصر مغرب عشاء مش عارف يقول لي منذ ولدنا كان ممنوعا علينا ان نتعلم ما كانش حد ينفع يقول له قل هو الله احد وانت سيادتك عايش لا تشعر بشيء
فلما تستحضر قضايا المسلمين اللي حصل في كشمير واللي حصل في كسوفه واللي حصل في بوسنة والهرسك واللي حصل في افغانستان واللي حصل في سوريا واللي حصل في مصر واللي حصل في
كل فلسطين واللي حصل فيه تبتدي تستشعر انه يا بني ان من الرجال بهيمة. بهايم في سورة الرجل السميع الباصري. فطن لكل مصيبة في في ما له اذا اصيب بدينه لم يشعري ولا يحس
دين ما فيش فتبتدي تشعر بان عليك يبتدي القلب يستحضر كيف وما والقرآن استخدم هذا. قال وما لكم لا تقاتلون في سبيل الله والمستضعفين من الرجال والنساء والولدان سايبين المستضعفين ليه
القرآن استخدم قضايا الاستضعاف والظلم اللي واقع على الناس عشان يحيي القلب. فانت لازم اسمع بقى ليلا ونهارا. انت مين انت فين انت؟ والله سبحانه وتعالى جعلكم خلفاء الارض يجعلك انت مستخلف على الارض علشان تحيي هذا. القلب يحيا بدل ما سيادتك قاعد تفكر انك تجيب عربية موديل سنة الفين بدل تسعة وتسعين
وان الاحسن نسكن في حي كزا بدل كزا. واني عايز اشيل الستارة الفلانية واجيب الستارة الفلانية. وان الموبايل ده بقى قديم اوي. احنا عايزين حاجة جديدة من اللي بتطلع يبقى
منزر كده تحطه على الترابيزة يشتغل دي قضايا الساقطين التافهين الذين لا تشغل قلوبهم قبل خطايا الدين قضايا الايمان بيئة مختلفة بيئة تحرك تحريكا والعنصر الخامس الذي لابد ان تعايشه وكان يصح ان يكون هو العنصر الاول لكن انا اخرته عمدا
انك اذا ما عايشت رسول الله وهو سيد من خلقهم الله والصالحين وهم الخلق فانت تعايش فوق ذلك كله تعايش رب العالمين تعيش كرم الله لطف الله رحمة الله قدرة الله علم الله
تدبير الله تعايش اخلاق ربك تعايش صفات ربك تستحضر من؟ رب العالمين عشان تبقى مش وما قدروا الله حق قدره يوم من الايام كنت راجع في الطريق ومعي صحبة وكاوتش السيارة نام
نزلوا يغيروه نزلنا في المكان اللي نزلنا فيه سبحان الله الطريق خالي تماما والدنيا ساكتة تماما وما فيش اي كهربا ولا نور ولا حاجة ونظرت فرأيت ما اصغرنا ما اصغرنا بجانب الملك والملكوت اللي احنا شايفينه واحنا واقفين. وهو احنا شايفين حاجة ده احنا واقفين في حتة
ده حاجة بسيطة هو ده الملكوت لكن ده اللي انا شفته في الوقت ده ولا زلت منذ هذا الوقت وده كان سنة تقريبا آآ يعني تلاتة وتمانين اربعة وتمانين حاجة زي كده يعني شف مر عليه كم سنة ومع ذلك يعني اكثر من ربع قرن من الزمان ومع ذلك
لا زلت اذكر هذه اللحظة التي اشعر فيها بصغري وعظم ربي وقلت هذا الهواء يحركه الله بامره هذه الارض يحركها الله بامره المكان اللي انا مش شايفه المضلم ده يخرج الله منه الذئاب او الثعالب بامره
الارض دي قد تكون محفور فيها عقرباء ولا شيء بامر الله. السماء قد ينزل مطرها بامر الله. لذلك انت تعايش الله. تعايشه منين تعايش ربنا منين؟ من ايات القرآن. ما انت عندك شف المبدأ اهو
كل اللي هنتكلمه في لقاء اليوم ده كله عبارة عن كلمة واحدة. معايشة ايات القرآن هي التي تشرح لك من الله. من رسول الله ما قضايا الايمان؟ ما قضايا الاخرة؟ ما قضايا المسلمين؟ كيف يصلح قلبك؟ كيف يفسد قلبك؟ كيف تقي القرآن؟ القرآن
القرآن القرآن بس مش القرآن يعني عددت لأ اية واقرا معناها وافهمه وتقعد تتدارسه اية لحد ما تتلبس بها لحد ما ما تصبح عقيدة لديك ان قلبك مشحون بهذه الاية. هذا طريق الايمان
ما فيش غير كده. ما ينفعش ان تقوموا لله مثنى وفرادى ثم تتفكروا. ما فيش غير كده. ما نعرفش طريق تاني لا نعرف طريقا اخر يا اخواني. الا ان نتشبث باهداب اية قرآنية. ونقعد نتمثلها وندرسها حتى نبلغ نصل
نتشعبط وقلوبنا مستحضرة. مش قلوبنا غايبة. مش احنا قاعدين نسمع درس وخلاص. لأ انت انت اللي تصنع اذا اول بيئة كل دي على فكرة نوع واحد بس من انواع البيئات
اول بيئة تصنعها لنفسك ان تعايش هذه العناصر الخمسة ان تعايش الله ورسوله والصالحين ضاي الاخرة او مواقف الاخرة وقضايا الاسلام والمسلمين. فاذا ما عايشت الله ورسوله والصالحين والاخرة. وطبعا اللي قاعد
بقى ما معهوش ورقة وقلم وما بيكتبش وما بيسجلش والكلام ده. ما ماذا املك له؟ ما هو انا مش بقول انا اللي هيسمعني على ان انا بدي موعزة لو يتفضل يتوكل على الله متشكرين شكر الله سعيكم. انا عايز حد
يعني يستمعون القول فيتبعون احسنها. احنا بنصنع نوال امة الاسلام بنصنع دعوة دعوة تعيد روحا القلب النقي الطاهر الزكي. يا راجل ده فيه ناس بتشتغل ليل ونهار علشان تجيب آآ جزمة رياضية من ماركة
العالمية مش عايز اذكر ماركات العالمية بدل كزا. ويروح يشتغل ويمكن يفرط في وقت الصلاة ويروح منه صلاة الفجر ويعمل كل حاجة. علشان يجيب الجزمة دي تقول له ما صلتش الفجر ليه هيروح يوم القيامة يرفع لربنا الجزمة
يقول له اهو عشان ده واحد تاني عشان موبايل احنا محتاجين نبدل البيئة الصالحة واول بيئة اخترناها هي معايشة ومعاصرة التلبس يعني التمثل الكامل لهذه البيئة الصالحة. ما تقوليش بقى انا مش لاقي ناس صالحين. لقد دللتك. طب ازاي؟ بالقراءة بالاستماع بالتدارس وهكذا. تاني نوع
من انواع البيئات الصالحة اللي هي بديلة عن البيئة المحيطة بك ما انت عايز تنقذ قلبك. ومش عايز قلبك يفضل آآ عرضة لمن حوله من الناس تاني بيئة ما انا مش لاقي ناس صالحين يا مولانا بتجيب صالحين منين؟ ده انا اقرب واحد صالح لي في الحتة الفلانية
اجيب ازاي؟ فاقول لك اه ايه رأيك بدلا من الصالحين نبحث عن احوال صالحة احوال صالحة. وانا ذكرت لحضراتكم هذا الكلام من قبل احوال صالحة ازاي احوال صالحة بدلا عن
الصالحين هل هذا الكلام موجود في القرآن؟ نعم. وسأبينه لكم الان. وصدقوني هذا هذا هذا هو عين ما يهدينا اليه ديننا. هذا عين ما يهدينا اليه القرآن والسنة. هذا عين ما ما يوجهنا اليه كتاب ربنا وسنة نبينا صلى الله عليه وسلم
ايها الاخوة هذا التساؤل مهم يعني هذا التساؤل انا لا اجد صالحين كفاية واقرب صالح مني بعيد عني ويمكن مشغول لذلك البيئة الثانية التي ارشحها لكم كبيئة بديلة هي بيئة ايه بقى
بيئة احوال الصلاح. يعني ايه احوال الصلاح؟ انا مش لاقي صالحين حواليا الحي اللي انا ساكن فيه ما اعرفش حد وحتى في المسجد مش صالحين بيصلوا الحمد لله انما مش دول الصالحين
طيب مين الصالحين؟ ايه اعلى نقاط الصلاح في حياتنا دور عليها. تجد واحد توبوا الى الله عز وجل تاب الى الله واحد في مرة كان في محنة وجد امامه مالا
سرقه فلما سرقه انتهض ظل يتوب الى الله ويتصدق مش لاقي اللي سرق منه. وظل ولاء وهذا الشخص انا شخصيا شاهد عليه وكان تايه بيشتغل في محل تاجر قماش سرق مبلغ كبير ظل يتوب الى الله توبة بعشرات السنين
وهو بيقول انا سرقت سرقت انا سرقت هذا الانسان في لحظة توبته تلك لحظة توبة عمل صالح انسان نسأل الله السلامة ابنه دخل الان في حادث ودخل الى غرفة العمليات وبالحياة والموت والموضوع قلوب مش قادرة
هذا الانسان في هذا الوقت بيبكي وبيضرع الى الله ويقول لك ادعي ربنا. وبيتخلص مما عنده من الحرام. وبيشوف آآ كزا واحد راجل كان صاحب رئيس مجلس ادارة مش رئيس مجلس ادارة هو المالك مالك الشركة من من الشركات الضخمة جدا اللي بتسمعه عنها
ابنه دخل المستشفى وكان فعلا في حالة من حالات انه بين الحياة والموت فراش المكتب بتاع مالك ده قال له يا سعادة البيه اسمح لي تأمني عايز اقول لك كلمتين يعني ممكن تأمني يعني اقولها بحرية
عشان الباشا الصغير ربنا يقومه بالسلامة قال له قل قال له بس انا في امان يعني. قال له اه قال له طب يا سعادة البنت خيرك علي طول العمر خد مني اتفضل الخمسميت جنيه دول سلف
الفراش بيقول للباشا الملياردير اللي مش عارف يودي المليارديرات المليارات دي فين قال لي خدهم مني سلف لان اصل فلوسك انت بتتعامل مع بنوك وبتتعامل مع كزا وبناخد من مش عارف مين ونعمل ايه احنا عايزين نعالج البيه الصغير
فلوس حلال مش داخل فيها حاجة. فبلاش دي وخد مني ولو نلاقي حد ما يوصلها لو عندي اكتر كنت ادي لك راجل المليونير ده ولا الملياردير انا اعرف ده واعرف ده
ارتج من الداخل زي ما يكون كهربا صارت فيه ياه اصبح كل ما املك بالكامل كانه لا يوجد علشان ابني اللي يعني بترجاه من الدنيا زي ما بيقولوا مش هعرف اعالجه غير من مال حلال لما يتصدق علي فراش المكتب
كانت تحويلا في حياته تحويلا صحيح يعني جزئيا او نسبيا لكن كان التحويل بيقول زي كهربا زي ما يكون حط فيشة كهربا في جسمي ان كل فلوسي مش اوديه ايه هيتعالج في فرنسا ولا في امريكا ولا في انجلترا ولا في اي حتة انا كل فلوسي ما بقتش
تبقى كفاية عشان اعالج ابني بفلوس حلال واضطريت يعني اخد صداقات من اللي عندهم فلوس حاليا عشان ولما جاي ارجع للفراش الخمسميت جنيه دول الفراش رفضوا قال له لأ معلش
سامحني يعني هو فهم الراجل هو الفراش اداك فلوس حلال مش عايز ياخدها حرام سبحان الله ادب درس ادب ادب انت تبحث عن بيئة الصالحين انسان مات له عزيز فجأة
فجأة مسلا زوجة وتحب زوجها ومات الزوج فجأة حالة من الحالات فان تفتش عن احوال الصالحين الحالة اللي الانسان فيها بيتوب بيضرع الى الله. بيتجه الى الله بيحب الله. الحالة المسلمين الجدد اللي اسلم
لاية تحركته او فهمها او فقيهها تجد ان هذه الاية حركته فاسلم انت تقترب منه في هذه الحالة دي بيئة بيئة المنكسرين المكسور ده روح له تروح له عشان تشوف الشخص الكسير
اللي داخل في المستشفى بين الحياة والموت شوف اللي دخل القبر وكان ملء السمع والبصر من كان غنيا وافلس في لحظة شف من كان تقف له الدنيا وابوه مات وهو اصبح ما عندوش حاجة
وانا اعرف من كان اي حاجة عايزينها بالتليفون تتنفز لان وبعدين مات ابوه في خمس دقايق الولد بقى مردود بالابواب خلاص ما حدش ممنوع ما امشي انت ايه مين يعني انت؟
لان اباه مات ولم يرث هو عنه يعني المنصب اللي يخليه بهذا احنا نعايش المنكسرين. ايضا نعايش مين؟ يبقى احنا اتكلمنا عن معايشة الله ورسوله وكتابه وللاخرة واتكلمنا عن معايشة الصالحين
عن احوال الصلاح وعن معايشة المنكسرين وايضا انك تعايش اماكن الاماكن اللي هي مظان الصلاح يعني ايه يعني يعني ايه يعني ايه؟ يعني روح عرفات روح منى روح المساجد لان حتى لو واحد وحش جوة المسجد اهو قاعد في المسجد شوية بيبقى احسن
داخل بيقول يا رب بيصلي رح المسجد شف اغرس نفسك زي شجرة اغرسها اغرس نفسك غرسا في روضة في بيئة الايمان بيئة طبيعية كده للايمان رح حط انت عسكر فيها
عسكر في هذه البيئة الزمها. ولذلك انت تضع نفسك زي ما بقول لك في المسجد في حلقة القرآن للمرابطين في سبيل الله ناس في الشارع علشان مش عارف هيحصل ايه ولا في في اماكن في صف القتال في سبيل الله هنا هنا
هنا في اي مكان تذهب اليه ان شاء الله مأمول ان تجد الصالحين انت تبحث عن اماكن الايمان فين الناس المؤمنة بيروحوا فين؟ بيروحوا المسجد يروحوا المسجد ولزلك رجل قلبه معلق بالمساجد
اذا انت بهذا سواء احوال الصلاح غيره غيره وغيره يبقى بقى ايه؟ يبقى الصالحين بقى بجد لأ ما تقوليش مش موجودين موجودين موجودين ولو وصلت لواحد بس منهم هتلاقي فيه شبكة كده غير مرئية هتوصلك للباقيين
لانهم بيقربوا من بعض بس لما تلاقي واحد من الصالحين هتلاقيه مشغول ما تقعدش تقول له انا عايز ازورك انا عايزك تيجي لي. انا عايز امشي معك. انا عايزك تمشي معي. انا عايزك تعلمني
انت ادخل في حياته يخدمه هو يدخل في حياته ازاي؟ هو بيعمل ايه؟ يخدمه يخدموا فيقوم يتعلق توجد في حياته بدون عبئية عليه واوعى تكون فاكر ان انا بقول لك الكلام ده عن النجوم اللامعة عن كبراء مسلا العلماء والمتحدثين
الصالحين دول ساعات يبقى فيه واحد زي عليه رحمة الله رجل من الدقي كان اسمه عبدالقادر كان لا يترك صلاة في المسجد البتة. ولا يجد محتاجا يحتاج الى شيء الا وقف معه ليعاونه. وحاجة راجل
فكان قلبه في منتهى الجمال فكنت اقول له كده يعني وانا كنت صغير لكنه كان يقول هؤلاء عندما اذهب اليهم انا الذي قلبي يتعلم كان يسعى اليه اي واحد عايز حاجة
زي ايه؟ زي واحدة ست بتسوق عربية ماشية في الشارع. كاوتش نام وهي لوحدها وخايفة ممن حولها فاذا ما وجدت من يخدمها في هذه الساعة ربما كان ذلك رحمة لانه رحم الارملة مثلا. ربما اليتيم الذي مات
ابوه مات ابوه واصبح يخاف يخاف من كل احد. واصبح كل الناس يمكن ان يظلمه. فجعلت من نفسك حارسا على امن من غير ما حد يكلفك. بس ما حدش هيلمس الشخص ده
من غير ما انت بتقول له ولا حاجة لكن انت تعرف ان اليتيم ينكسر لانه ليس له اب ولزلك كان يقول لك انا اليتيم كان يقول انا لما اجوع اروح لخالي. بس اما حد يضربني اروح لعمي
الخال طبعا ان شاء الله الخال افضل كمان وكل حاجة بس الخال رحمة ويطعم انما هو شايف ان العم يقف والعم ده يمكن في الساعة يقول له امش يا واد انت من هنا. لانه مش ما فيهوش رحمة الام
الله ده الكلام ده يعني سبك الامثال الشعبية اقولها لكم انما احنا بنصلح حياتنا فانت ففعلا وانا اعرف من من قال من قرر لانه اصل هو اليتيم ده مكسور ليه؟ عشان مش لاقي حد يصرف عليه؟ لأ طب ما الاب ساعات يبقى فقير
اليتيم ده الاب قيمته الحقيقية الذود عن ولده الدفاع فاعرف واحد قال بس هذه قربتي الى الله. بس. هذه قربتي الى الله مش اي يتيم هلاقيه هشتغل انا مدافع عنه. ما حدش يكسره. ما حدش يزعق له
لو في حاجة مطلوب منه هدفعها انا هعملها انا هسوي انا هو يبحث لنفسه عن سبيل عشان كده يا اخواني احنا محتاجين نبتدي نعرف بقى ده انا افتش عن الصالحين
وادخل معهم واخدمهم والزمهم واعيش معهم وارى من شأنهم انتم عارفين قصة الصحابية الجليلة اللي الرسول عليه الصلاة والسلام هاجر من مكة للمدينة بص كده وبعدين ده الرسول بقى اهو شف دول بيقولوه اتفضل عندنا عندهم بيوت
دول بيودوا له اكل عندهم فلوس دول هيساعدوه في المسجد عندهم قوة في المباني دول. طب انا هعمل ايه؟ يعني ما عنديش حاجة. اروح انا! انا ست وهو راجل. هاعمل ايه يعني
بس انا اخد ابني الولد الصغير ده اللطيف ده اللي سنه عشرة سنين حداشر سنة حاجة صغيرة كده وقل له خده يخدمك. يبقى تحت ايدك كده يعني آآ اعمل لي كوباية شاي هات لي كزا انده لفلان اعمل كده بس يبقى موجود
هي عملت ايه ؟ راحت رامية ابنها كانها ولا بسهم راحت مدخلاه جوة بيت النبوة وجلس مع النبي عليه الصلاة والسلام يلازمه في الليل والنهار واليقظة والمنام وكل شيء يتعلم ده
سنة قد ايه ده ده ادرك سنة قد ايه استطاعت ان تغرس ابنها في بيئة الايمان واي بيئة بيئة الايمان ايه ده الرسول عليه الصلاة والسلام. احنا عايزين كده اتعلم وقعد الولد عشر سنين من سن عشر سنين لسن عشرين سنة اللي هم اللي هي السن الخطير يعني
قال ايه؟ قال والله سن المراهقة بقى هو خمستاشر واربعتاشر وتلتاشر وستاشر وسبعتاشر فقال انا خدمت الرسول عليه عشر سنين ما فيش مرة قال لي ايه اللي بتعمله ده لحاجة عملتها قال لي عملتها ليه؟ ولا حاجة ما عملتهاش؟ قال لي ما عملتهاش ليه
وفي نفس الوقت اتعلم وفي نفس الوقت وهذا انس ده انس ابن مالك ده من اطول من عاش من الصحابة عمرا ومن اخر من توفي به الصحابة. على يعني سبحان الله ربنا جعل فيه البركة لدرجة ان هو من جوة بيت النبوة عاش بين الناس يجي ميت سنة
اللي انا عايز اقوله انك ابحث عن الصالحين ودخل نفسك في آآ اطارهم. يعني مسلا افرض الاخ ده اللي ماسك الكاميرا ده انا شايف ان هو من الصالحين من الصالحين وانا هصاحبه ازاي؟ من الصالحين راجل ماسك كاميرا وليل ونهار وقاعد يسمع غصب عنه البرامج والمتحدثين وكده
اقوم انا اسأله اقول له اومال انتم لما بتبقوا هنا كده وتجوعوا وبتاكلوا ازاي؟ يقول لي والله ما بيبقاش فيه بنجيب مش عارف ايه اقول له طب انا هبقى اجيب لك وانا جاي معي عيش وجبنة واديهم لك
طبعا ازا ما ضربنيش انما يعني هجيب لك اكلا ما. كويس؟ واتي اليه بطعامه وشرابه. فربما اعرف اكل معه. اهو قعد معي ضيعت شوية وقت وحاجة زي او انت بتمشي ازاي واوصله او او او بحيث انه بقدر او مين بيعمل لك الشيء الفلاني؟ طب اشتريه لك انا وانا جاي مين بيجيب لك الجرنال؟ مين
بيجيب لك عيش من عند الراجل الزام الصالحين وانكسروا بين ايديهم كل هذه الانواع يا اخواني من البيئات الصالحة. هل انا الوقتي بكلمك عن البيئة الصالحة؟ لا. انا اكلمك بس عن الميدان اللي تحط قلبك فيه علشان قلبك يبتدي ياخد وتخيل معي انسان يعايش الله يعايش النبي
يعايش الصالحين يعايش قضايا الاخرة. يعايش قضايا المسلمين. يعايش الصالحين يخدمهم يعايش احوال الايمان واحوال الصلاح اذا جاء وقتها يحامل المنكسرين في الاخر يطلع قلب شكله ايه. هو ده اللي احنا عايزينه. عايزين حياة
بهذه الصورة حياة بهذه بهذا الاكتمال لذلك كان النبي عليه الصلاة والسلام يدخل فربما تجترئ عليه الجواري الصغيرة حتى البنات والصبيان الصغيرين عمر ابن الخطاب يخافوا منه قال لهم انتم بتهاب بتهابوا مني ولا تهابون من رسول الله صلى الله عليه وسلم
هو اكمل ايمانا رسول الله صلى الله عليه وسلم. فمن كمال ايمانه انه كان قريبا من الناس. احنا عايزين نبتدي نصنع هذا القلب النظيف القريب من الله سبحانه وتعالى